गतिमान एक्सप्रेस

गतिमान एक्सप्रेस ही भारतीय रेल्वेची एक अतिजलद प्रवासी सेवा आहे. अर्ध-द्रुतगती प्रकारची ही रेल्वेगाडी सध्याच्या घडीला भारतामधील सर्वात वेगवान सेवा असून ती दिल्लीच्या हजरत निजामुद्दीन व आग्र्याच्या आग्रा छावणी ह्या दोन स्थानकांदरम्यानचे १८८ किमी अंतर १०० मिनिटांमध्ये पार करते. ह्या गाडीचा कमाल वेग १६० किमी/तास तर सरासरी वेग ११२ किमी/तास इतका आहे व ती दिल्ली व आग्र्यादरम्यान विनाथांबा धावते.

५ एप्रिल २०१६ रोजी गतिमान एक्सप्रेसचे भारताचे रेल्वेमंत्री सुरेश प्रभू ह्यांच्या हस्ते उद्घाटन झाले. वाय-फाय इंटरनेट, जीपीएस माहिती, स्वयंचलित दरवाजे इत्यादी अद्ययावत सोयी सुविधा असणाऱ्या गतिमान एक्सप्रेसच्या एक्झेक्युटीव्ह क्लासचे भाडे ₹१,५०० तर एसी चेअर कारचे भाडे ₹७५० इतके आहे. प्रवासभाड्यात शाकाहारी व मांसाहारी अल्पोपहार समाविष्ट आहे.

तपशील
गाडी क्रमांकमार्गप्रस्थानआगमनकधी१२०५०हजरत निजामुद्दीन  – आग्रा छावणी०८:१०५०९:५०शुक्रवारखेरीज रोज१२०४९आग्रा छावणी – हजरत निजामुद्दीन१७:५०१९:३०शुक्रवारखेरीज रोज

बाह्य दुवे
मार्ग व वेळापत्रक

वर्ग:भारतातील नामांकित रेल्वेगाड्या
वर्ग:उत्तर प्रदेशमधील रेल्वे वाहतूक